Tolong jelaskan mengenai Zaman Clare dari Senarai watak Claymore dalam bahasa melayu

Teresa (No. 1, Class 77, ID 182)

Claymore yang terselamat dalam Kempen Utara

Kemunculan Pertama: Jilid 1 (Manga), Episod 1 (Anime)

merupakan protagonis siri ini. Keluarganya dibunuh sewaktu dia masih kecil lagi oleh seorang Yoma yang menyamar sebagai abangnya. Dia kemudiannya ditangkap seorang lagi Yoma selepas dihalau keluar oleh kampungnya, dan dijadikan alat penyamaran dan mainannya, selepas dirinya diseksa. Clare diselamatkan oleh Teresa dan mampu mengesan kesakitan dan pengasingan yang dilalui Teresa bersama-sama Yoma dan manusia. Clare kemudian mengikutinya selama beberapa hari tanpa menghiraukan makanan, rehat mahupun air. Pada mulanya Teresa cuba memulaukan Clare, tetapi dengan pantasnya mula membenarkannya mengembara bersamanya. Akhirnya, kedua-dua mereka menyukai sesama sendiri dan meneruskan perjalanan bersama-sama. Kewujudan seorang manusia yang penyayang di sampingnya telah mengembalikan sifat kemanusiaan dan kegembiraan yang telah lama lesap dari diri Teresa. Kehidupan mereka bersama terganggu sama sekali apabila Teresa dipaksa membunuh sekumpulan penjahat untuk menyelamatkan nyawa Clare. Organisasi tersebut menghantar empat Claymore mereka yang terbaik untuk melaksanakan arahan pembunuhan Teresa, yang kemudiannya dibunuh seorang makhluk Awakened iaitu Priscilla.

Clare yang tidak diserang Priscilla telah bersumpah untuk membalas dendam terhadapnya di atas kematian Teresa. Dia telah merayu kepada organisasi rahsia itu supaya mereka menggabungkan dirinya bersama-sama darah teresa. Maka, Clare merupakan kacukan Claymore pertama dengan 1/4 baka Yoma dalam dirinya, berlainan dengan kaumnya yang mempunyai 1/2 darah makhluk itu. Clare juga merupakan manusia yang pertama yang sudi menjadi Claymore dengan rela hati. Disebabkan nisbah Yoma yang kurang dalam dirinya, dia diberikan kedudukan #47 - pangkat yang paling rendah. Walaupun begitu, Clare berkongsi keupayaan Teresa yang mempunyai kekuatan mengesan Yoki yang kuat; cukup kuat untuk meramalkan serangan-serangan lawannya. Sama ada ini adalah disebabkan pewarisan secara biologi, kaedah Clare meniru perlakuan mentornya ataupun hanya sebagai taktik berlawan Awakened tidak dijelaskan.

Clare telah Bangkit semasa pertarungannya di Rabona, namun dengan pantasnya dia kembali kepada keadaan manusianya dengan bantuan Raki, maka dia tergolong dalam kategori "separuh Bangkit". Dia juga kehilangan tangan kanannya sewaktu perjumpaannya bersama-sama Ophelia, namun kemudiannya menerima tangan Ilena sebagai ganti, bersama-sama teknik Quick Sword (Pedang Pantas) tuan asalnya.

Dalam Kempen Utara, Clare menyertai parti Flora. Selepas perkembangan kekuatannya dia mampu berlawan hampir sama taraf dengan kaptennya. Semasa pertarungannya dengan Ligardes Clare tanpa memikir masak-masak telah membangkitkan sebahagian daripada tubuh badannya, sambil mengekalkan sifat kemanusiannya secara mental. Tetapi dia tidak mempu mengembalikan dirinya selepas pertarungan tersebut. Jean mengorbankan dirinya untuk menyelamatkan Clare.

Tujuh tahun selepas pertarungannya di Kempen Utara sambil mengasingkan dirinya bersama-sama enam rakan-rakan seperjuangannya yang terselamat, dia sudahpun menguasai teknik Flora iaitu Windcutter (Pemotong Angin).

Buat masa sekarang, kedudukan lamanya, iaitu #47, telah diambil alih oleh Clarice. Clare bersama-sama enam Claymore yang terselamat daripada pertarungan Kempen Utara itu telah dianggap mati oleh para organisasi.